British Airways-vlug draai terug weens toiletreukBritish Airways-vliegtuig (Argieffoto) Foto: anglotopia.net ŉ Vlug van British Airways van Londen na Dubai moes 30 minute nadat dit opgestyg het, weer terugdraai. Die vlieënier het glo die besluit geneem omdat bemanningslede besorg was dat ŉ onwelriekende toilet hul eie gesondheid en dié van die passasiers daar naby in gedrang kon bring. Daar is aanvanklik vir die passasiers gesê hulle sou binne drie ure op ŉ volgende vlug wees, maar die vertraging het uiteindelik 15 ure lank geduur. Die lugredery het akkommodasie en kosbewyse aan die gestrande passasiers verskaf. Lees ook: Daily Mail, Metro en Daily Record Raadslid Abhishek Sachdev van Hertfordshire het sy misnoeë op Twitter uitgespreek: Insane! Our BA flight to Dubai returned back to Heathrow because of a smelly poo in the toilet! 15hrs until next flight… #britishairways — Abhishek Sachdev (@CllrAbhiSach) March 12, 2015